**DĖL VIEŠOSIOS ĮSTAIGOS ROKIŠKIO RAJONO LIGONINĖS STRUKTŪROS PATVIRTINIMO**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos sveikatos priežiūros įstaigų įstatymo 11 straipsnio 2 dalimi, 28 straipsnio 10 punktu, viešosios įstaigos Rokiškio rajono ligoninės įstatų, patvirtintų Rokiškio rajono savivaldybės tarybos 2020 m. spalio 30 d. sprendimu Nr. TS- 262 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-218 „Dėl viešosios įstaigos Rokiškio rajono ligoninės įstatų patvirtinimo“ dalinio pakeitimo“ 39.13 punktu, atsižvelgdamas į viešosios įstaigos Rokiškio rajono ligoninės direktoriaus 2023 m. kovo 21 d. raštą Nr. S-(1.14)-212 „Teikimas dėl įstaigos struktūros pakeitimo“, Rokiškio rajono savivaldybės taryba nusprendžia:

1. Patvirtinti viešosios įstaigos Rokiškio rajono ligoninės struktūrą (pridedama).

2. Pripažinti netekusia galios Rokiškio rajono savivaldybės tarybos 2022 m. rugsėjo 30 d. sprendimu Nr. TS-198 „Dėl viešosios įstaigos Rokiškio rajono ligoninės struktūros patvirtinimo“ patvirtintą Rokiškio rajono ligoninės struktūrą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

PATVIRTINTA

Rokiškio rajono savivaldybės tarybos

2023 m. balandžio 27 d. sprendimu Nr. TS-

**VŠĮ ROKIŠKIO RAJONO LIGONINĖS STRUKTŪRA**

**Administracija**

**Buhalterija**

**Statistika**

**Informacinių technologijų specialistas**

**Vidaus medicininio audito padalinys**

**VšĮ Rokiškio rajono ligoninės konsultacijų ir diagnostikos skyrius**

* akušerijos – ginekologijos kabinetas
* anestezijos – reanimacijos kabinetas
* bendrosios chirurgijos kabinetas
* abdominalinės chirurgijos kabinetas
* dermatovenerologijos kabinetas
* endokrinologijos kabinetas
* endoskopijų kabinetai
* echoskopijų kabinetai
* gastroenterologijos kabinetas
* infektologijos kabinetas
* kardiologijos kabinetai
* klinikinės fiziologijos kabinetai
* neurologijos kabinetai
* neonatologijos kabinetas
* oftalmologijos kabinetas
* otorinolaringologijos kabinetas
* ortopedijos – traumatologijos kabinetas
* pulmonologijos kabinetas
* urologijos kabinetas
* vaikų ligų kabinetas
* vaikų chirurgijos kabinetas
* vidaus ligų kabinetas
* procedūrinis kabinetas
* elektroencefalografijos kabinetas

**VšĮ Rokiškio rajono ligoninės radiologijos skyrius**

* rentgeno diagnostikos kabinetai
* kompiuterinės tomografijos kabinetas
* mamografijos kabinetas
* ultragarsinių tyrimų kabinetas

**VšĮ Rokiškio rajono ligoninės reabilitacijos skyrius**

* fizinės medicinos ir reabilitacijos konsultacijų kabinetas
* fizioterapijos kabinetai
* kineziterapijos kabinetai
* masažo kainetai
* ergoterapijos kabinetas
* vandens procedūrų kabinetai
* kalbos korekcijos kabinetas

**Laboratorinės diagnostikos skyrius**

**VšĮ Rokiškio rajono ligoninės stacionaras:**

* Priėmimo-skubios pagalbos skyrius
* Anestezijos-reanimacijos skyrius
* Chirurgijos profilio skyrius
* *chirurgijos poskyris*
* *ortopedijos-traumatologijos poskyris*
* *dienos chirurgijos poskyris*
* *ginekologijos poskyris*
* Vidaus ligų profilio skyrius
* Palaikomojo gydymo ir slaugos skyrius – adresu V. Lašo g. 3, Rokiškis
* *paliatyvios slaugos poskyris*
* *palaikomojo gydymo ir slaugos poskyris adresu: Puodžialaukės g. 1 B, Pandėlys*
* Vaikų ligų skyrius
* Dienos stacionaras

**Centralizuota sterilizacinė**

**Ūkio skyrius**

**SPRENDIMO PROJEKTO**

**DĖL VIEŠOSIOS ĮSTAIGOS ROKIŠKIO RAJONO LIGONINĖS STRUKTŪROS PATVIRTINIMO**

**AIŠKINAMASIS RAŠTAS**

*2023 m. balandžio 27 d.*

Projekto rengėjas – Socialinės paramos ir sveikatos skyriaus savivaldybės gydytoja Evelina Grėbliauskienė

Pranešėjas komitetų ir Tarybos posėdžiuose – VšĮ Rokiškio rajono ligoninės direktorius Raimundas Martinėlis

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti VšĮ Rokiškio rajono ligoninės struktūrą įsteigiant vidaus medicininio audito padalinį ir pripažinti netekusia galios Rokiškio rajono ligoninės struktūrą, patvirtintą Rokiškio rajono savivaldybės tarybos 2022 m. rugsėjo 30 d. sprendimu Nr. TS-198 „Dėl viešosios įstaigos Rokiškio rajono ligoninės struktūros patvirtinimo“. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 16 punktas nustato, kad savivaldybės išimtinė kompetencija sprendimų dėl biudžetinių ir viešųjų įstaigų, kurių savininkė yra savivaldybė, savivaldybės valdomų įmonių steigimo, reorganizavimo, pertvarkymo, atskyrimo, likvidavimo ir dėl dalyvavimo steigiant viešuosius ir privačius juridinius asmenis priėmimas, taip pat juridinių asmenų, kurių dalyvė yra savivaldybė, priežiūra. Lietuvos Respublikos sveikatos priežiūros įstaigų įstatymo 11 straipsnio 2 dalis nustato, kad LNSS įstaigų savininko (dalininkų) teises ir pareigas įgyvendinančios institucijos ir įstaigos privalo užtikrinti, kad būtų įgyvendinti minimalūs LNSS įstaigų išdėstymo ir jų struktūros reikalavimai.  Minimalių asmens sveikatos priežiūros paslaugų kokybės reikalavimų aprašo, patvirtinto Lietuvos Respublikos sveikatos apsaugos ministro 2019 m. lapkričio 15 d. įsakymu Nr. V-1296 „Dėl Lietuvos Respublikos sveikatos apsaugos ministro 2008 m. balandžio 29 d. įsakymo Nr. V-338 „Dėl minimalių asmens sveikatos priežiūros paslaugų kokybės reikalavimų aprašo tvirtinimo“ pakeitimo“ 9.2 papunkčiu, kuris nustato, kad įstaigoje, kurioje dirba daugiau kaip 50 asmens sveikatos priežiūros specialistų, steigiamas vidaus medicininio audito padalinys. |
| 3. | Laukiami rezultatai | Bus įgyvendintos teisės akto nuostatos, įsteigtas padalinys organizuos įstaigos ir asmens sveikatos priežiūros paslaugų kokybės vertinimą ir gerinimą. |
| 4. | Lėšų poreikis ir šaltiniai | Sprendimui įgyvendinti lėšų nereikės. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |